เมื่อวันอังคาร กับ วันพุธไปหาฟันมาค่ะ ทีนี้ก่อนทำการตรวจคุณก็ให้อมน้ำยาบ้วนปากเอาไว้ หลังจากวันนั้น พอตอนเช้าตื่นมาจะมีเยื่อขาวๆ ลอกออกจากในปาก ปกติไม่เคยใช้น้ำยาบ้วนปากค่ะ แต่นี่ไปหา 2 วัน ก็ต้องอมก่อนตรวจทั้งสองวัน แล้วเยื่อขาวๆก็ออกมา 2 วันแล้ว มีทางแก้ยังไงให้บ้างคะ? แล้วเยื่อที่ออกมาคือ เยื่อบุริมฝีปากมั้ย? ( T - T )
สวัสดีค่ะ เยื่อขาวๆ ที่ลอกออกมา หลังจากใช้น้ำยาบ้วนปาก อาจเป็น- คราบพลัคและเศษอาหารที่เกาะตามฟัน ที่หลุดลอกออกมา- เยื่อบุของเนื้อเยื่อในช่องปากทั้งนี้ หากเยื่อขาวๆ ที่หลุดออกมา มีปริมาณไม่มาก และไม่ได้เกิดอาการแสบในช่องปาก หรือเยื่อบุมีการบวมแดง มีแผลในปากเกิดขึ้น หรือริมฝีปากมีการแตก แห้ง เป็นขุยหรือสะเก็ด ก็ไม่น่าเข้าข่ายลักษณะของการแพ้น้ำยาบ้วนปากค่ะ ดังนั้น หากทันตแพทย์ได้ให้ใช้น้ำยาบ้วนปากก่อนตรวจ ก็สามารถใช้ได้ค่ะ แต่หลังจากนั้น หากทันตแพทย์ไม่ได้นัดไปทำฟันต่อแล้ว ก็ไม่จำเป็นต้องใช้ต่ออีกค่ะ เพียงแค่แปรงฟันให้ถูกวิธีอย่างน้อยวันละ 2 ครั้ง หรือทุกครั้งหลังอาหาร และใช้ไหมขัดฟันอย่างน้อยวันละ 1 ครั้ง ก็เพียงพอต่อการดูแลสุขภาพในช่องปาก โดยไม่จำเป็นต้องใช้น้ำยาบ้วนปากค่ะ